แถลงการณ์เกษตรกรเหนือทวงสัญญารบ.ทักษิณ
แถลงการณ์สหพันธ์เกษตรกรภาคเหนือและเครือข่ายองค์กรประชาชนภาคเหนือ ต่อกรณีการประชุมคณะรัฐมนตรีสัญจรที่จังหวัดพะเยา ตามที่ พ.ต.ท.ดร.ทักษิณ ชินวัตร นายกรัฐมนตรีจะจัดให้มีการประชุมคณะรัฐมนตรีสัญจรระหว่าง วันที่ 13-14 มิถุนายน 2548 ที่จังหวัดพะเยาและในการประชุมดังกล่าว กระทรวงทรัพยากรธรรมชาติและสิ่งแวดล้อม จะนำเสนอแผนการแก้ไขปัญหาสิทธิในที่ดินแบบบูรณาการ เร่งรัดให้ดำเนินการตามมติคณะรัฐมนตรี วันที่ 30 มิถุนายน 2541 และมติคณะรัฐมนตรีวันที่ 11 พฤษภาคม 2542 รวมถึงแนวทางการปฏิบัติตามแผนงานเข้าสู่ที่ประชุมคณะรัฐมนตรีสัญจรที่ จ.พะเยา ดังปรากฏตามสาธารณชนแล้วนั้น สหพันธ์เกษตรกรภาคเหนือและเครือข่ายองค์กรประชาชนภาคเหนือขอแถลงท่าทีและข้อเรียกร้อง ดังนี้ เราขอเรียนว่า การแก้ไขปัญหาป่าไม้และที่ดินในเขตป่า โดยใช้ มติคณะรัฐมนตรี วันที่ 30 มิถุนายน 2541 นั้นเป็นแนวทางการแก้ไขปัญหาที่ขาดการมีส่วนร่วมของชุมชนในการจัดการทรัพยากรตามกฎหมายรัฐธรรมนูญ อันอาจจะทำให้เกิดความขัดแย้งและเกิดการเผชิญหน้าระหว่างรัฐกับชุมชนในพื้นที่ป่าไม้และที่ดินในเขตป่าอย่างรุนแรง นอกจากนี้ยังขัดต่อผลการเจรจาระหว่างตัวแทนรัฐบาลนายประพัฒน์ ปัญญาชาติรักษ์ รัฐมนตรีช่วยว่าการกระทรวงเกษตรและสหกรณ์ กับตัวแทนกลุ่มปัญหาป่าไม้ที่ดิน สหพันธ์เกษตรกรภาคเหนือและเครือข่ายองค์กรประชาชนภาคเหนือเมื่อวันที่ 17และ 24 มีนาคม 2545 รายละเอียดสรุปได้ดังนี้ 1.ให้มีปรับปรุงการแก้ไขกฎหมายป่าไม้และมติคณะรัฐมนตรีที่เกี่ยวข้องกับการแก้ไขปัญหาป่าไม้ให้สอดคล้องกับรัฐธรรมนูญ (รวมถึงมติ คณะรัฐมนตรี 30 มิถุนายน 2541ด้วย) โดยแต่งตั้งคณะกรรมการปฏิรูปกฎหมายป่าไม้และมติคณะรัฐมนตรีร่วมกันระหว่างฝ่ายรัฐและประชาชนในสัดส่วนที่เท่าเทียมกัน 2.ในระหว่างการแก้ไขปัญหาป่าไม้และที่ดินในเขตป่าระยะสั้น ให้ระงับการบังคับใช้มติคณะรัฐมนตรี 30 มิถุนายน 2541 ในพื้นที่ สกน.จำนวน640 หมู่บ้าน และในระยะยาวให้คณะกรรมการปฏิรูปกฎหมายป่าไม้ ตามแนวทางดำเนินงานในข้อ 1 ศึกษาทบทวนและเสนอแนะการแก้ไขปรับปรุงมติคณะรัฐมนตรี 3.ให้รัฐบาลเร่งประสานงานและผลักดัน ร่าง พ.ร.บ.ป่าชุมชนฉบับที่ผ่านการพิจารณาของสภาผู้แทนราษฎรจากเหตุผลที่กล่าวมาข้างต้นสหพันธ์เกษตรกรภาคเหนือและเครือข่ายองค์กรประชาชนภาคเหนือจึงขอเสนอข้อเรียกร้องต่อการประชุมคณะรัฐมนตรีสัญจร วันที่ 13-14 มิถุนายน 2548 ที่จังหวัดพะเยา ดังนี้ 3.1.ให้ถอนวาระการประชุมว่าด้วยการแก้ไขปัญหาสิทธิในที่ดินแบบบูรณาการ เร่งรัดให้ดำเนินการตามมติ ครม.วันที่ 30 มิถุนายน 2541 และมติ ครม.วันที่ 11 พฤษภาคม 2542 ออกจากการพิจารณาของ ครม.สัญจรที่ จ.พะเยา โดยทันที 3.2.ให้คณะรัฐมนตรี ยืนยันผลการแก้ไขปัญหาตามผลการเจรจาและการแก้ไขปัญหา สกน. ตามมติคณะรัฐมนตรีวันที่ 9 เมษายน 2545วันที่ 25 กุมภาพันธ์ 2546 วันที่ 7 เมษายน 2547 และวันที่ 29 มิถุนายน 2547 เพื่อให้ ครม.พิจารณาให้ความเห็นชอบโดยเร็ว และให้ดำเนินการปรับกลไกโครงสร้าง คณะกรรมการฯ ชุดดังกล่าว ภายใต้สัดส่วนระหว่างตัวแทน สกน.กับภาครัฐราชการที่เท่าเทียมกันภายใน 15 วัน และเร่งให้มีการจัดประชุม ภายใน 30 วันนับจากการแต่งตั้ง 3.3.ให้รัฐบาลเร่งประสานงานและผลักดัน ร่าง พ.ร.บ.ป่าชุมชนฉบับที่ผ่านการพิจารณาของสภาผู้แทนราษฎรให้มีผลบังคับใช้โดยเร็ว ด้วยความศรัทธาและเชื่อมั่นในพลังประชาชน12มิ.ย. 2548 / ศูนย์สตรีศึกษา มหาวิทยาลัยเชียงใหม่ 
แถลงการณ์สหพันธ์เกษตรกรภาคเหนือและเครือข่ายองค์กรประชาชนภาคเหนือ ต่อกรณีการประชุมคณะรัฐมนตรีสัญจรที่จังหวัดพะเยา ตามที่ พ.ต.ท.ดร.ทักษิณ ชินวัตร นายกรัฐมนตรีจะจัดให้มีการประชุมคณะรัฐมนตรีสัญจรระหว่าง